**Misterul punctului din cerc**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În fiecare primăvară-ncerc

Să nu mai fiu un punct din cerc

Să-mi văd de viaţa mea de om,

Să-mi pun în ceai un pic de rom.

Dar nu m-abţin, nu reuşesc,

În jurul meu să tot privesc

Cum crengi golaşe gri închis

La capete s-au cam deschis.

Iar la urechi îmi tot ajung

Triluri şi cântece ce-mi ung

A sufletului coarde-ntinse

Ce de-o vibraţie-s cuprinse.

Iar vânticelul cald şi blând

Îmi mângâie obrazul când

Raze de soare scaldă cerul

Iar punctu-nchide-n el misterul.

Şi mă transform încet în mugur

Sunt trilul păsării şi-i sigur

Că sunt o undă de lumină

Şi vânticel şi nu am vină

Că-i primăvară şi-i divină!